РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/83-15

20. фебруар 2015. године

Б е о г р а д

З А П И С Н И К

88. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. ФЕБРУАРА 2014. ГОДИНЕ

Седница је почела у 16,45 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Драган Николић, Биљана Пантић Пиља, Светислав Вукмирица, Драган Тодоровић, заменик члана Тање Томашевић Дамњановић, Жарко Обрадовић, Неђо Јовановић и Војислав Вујић, заменик члана Петра Петровића.

Седници нису присуствовали чланови Одбора: Верољуб Арсић, Катарина Ракић, проф. др Јанко Веселиновић, Балинт Пастор, Мирко Чикириз, Весна Бесаровић и Весна Мартиновић, као ни њихови заменици.

Седници је присуствовао Милорад Тодоровић, секретар Министарства унутрашњих послова.

На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за одбрану и унутрашње послове и Одбор за уставна питања и законодавство.

Пошто је председник Одбора прочитао дневни ред, Одбор је једногласно (са 9 гласова за) усвојио следећи:

Д н е в н и р е д :

1. Разматрање амандмана на Предлог закона о оружју и муницији које је поднео Одбор за одбрану и унутрашње послове.

Прва тачка дневног реда. Разматрање амандмана на Предлог закона о оружју и муницији које је поднео Одбор за одбрану и унутрашње послове.

Одбор је у складу са чланом 165. Пословника Народне скупштине размотрио амандмане које је поднео Одбор за одбрану и унутрашње послове на Предлог закона о оружју и муницији, и сматра да су у складу са Уставом и правним системом Републике Србије амандмани:

- на члан 21. који је поднео Одбор за одбрану и унутрашње послове;

- на члан 26. који је поднео Одбор за одбрану и унутрашње послове;

- на члан 47. који је поднео Одбор за одбрану и унутрашње послове.

Одбор је једногласно донео одлуку. (са 9 гласова за).

За известиоца Одбора на седници Народне скупштине одређен је председник Одбора.

Седница је завршена у 16,55 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић